CELEX: 62011CN0498
Language: fi
Date: 2011-09-27 00:00:00
Title: Asia C-498/11 P: Valitus, jonka Toshiba Corp. on tehnyt 27.9.2011 unionin yleisen tuomioistuimen (toinen jaosto) asiassa T-113/07, Toshiba Corp. v. Euroopan komissio, 12.7.2011 antamasta tuomiosta

26.11.2011   
            
            
               FI
            
            
               Euroopan unionin virallinen lehti
            
            
               C 347/18
            
         Valitus, jonka Toshiba Corp. on tehnyt 27.9.2011 unionin yleisen tuomioistuimen (toinen jaosto) asiassa T-113/07, Toshiba Corp. v. Euroopan komissio, 12.7.2011 antamasta tuomiosta
   (Asia C-498/11 P)
   2011/C 347/28
   Oikeudenkäyntikieli: englanti
   
      Asianosaiset
   
   
      Valittaja: Toshiba Corp. (edustajat: solicitor J.F. MacLennan, Rechtsanwalt A. Schulz, solicitor A. Dawes ja dikigoros S. Sakellariou)
   
      Muu osapuoli: Euroopan komissio
   
      Vaatimukset
   
   Valittaja vaatii, että unionin tuomioistuin
   
               —
            
            
               kumoaa valituksenalaisen tuomion siltä osin kuin siinä hylätään Toshiban esittämä päätöksen 1 artiklan kumoamista koskeva vaatimus ja kumoaa riidanalaisen päätöksen
            
         
               —
            
            
               vaihtoehtoisesti palauttaa asian unionin yleisen tuomioistuimen ratkaistavaksi unionin tuomioistuimen oikeuskysymyksistä antaman tuomion mukaisesti, ja joka tapauksessa
            
         
               —
            
            
               velvoittaa korvaamaan Toshiban oikeudenkäyntikulut, mukaan lukien unionin yleisessä tuomioistuimessa käydystä menettelystä aiheutuneet kulut.
            
         
      Oikeudelliset perusteet ja pääasialliset perustelut
   
   Valittaja esittää, että unionin yleinen tuomioistuin teki useita oikeudellisia virheitä, koska se hylkäsi päätöksen 1 artiklan kumoamista koskevan vaatimuksen
   
               a)
            
            
               se teki oikeudellisen virheen, koska se totesi ABB:n toimittamien todistajanlausuntojen osoittavan yhteisjärjestelyn olemassaolon
            
         
               b)
            
            
               se teki oikeudellisen virheen, koska se totesi, että yhteisjärjestelyn olemassaolosta oli sekä sen vahvistavaa että epäsuoraa näyttöä
            
         
               c)
            
            
               se teki oikeudellisen virheen, koska se katsoi Toshiban osallistuneen sekä yhtä kokonaisuutta olevaan että jatkettuun kilpailusääntöjen rikkomiseen ja
            
         
               d)
            
            
               se teki oikeudellisen virheen, koska se katsoi, ettei useiden Toshibaa vastaan puhuneiden todistajanlausuntojen esittämättä jättämisellä loukattu Toshiban puolustautumisoikeuksia.